“Ёсць постаці, імёны якіх, дзякуючы руплівай працы і энергіі, засталіся ў гісторыі. Яны пакінулі спадчыну, якой ганарацца наступныя пакаленні. Да такіх асоб адносіцца і Уладзіслава Францаўна, намаганнямі якой быў сабраны і захаваны архіў Янкі Купалы, створаны яго музей, праведзена вялікая работа па выданні твораў песняра, у тым ліку пасляваеннага збору твораў. Больш за 25 гадоў Уладзіслава Францаўна была вернай спадарожніцай Купалы, чулым яго сябрам. Яе асоба не памеркла ў прамянях славы народнага паэта. Яна пакінула пра сябе добрыя ўспаміны ў сучаснікаў. Маладым паэтам і сваім выхаванцам ў дашкольных установах, дзе працавала доўгі час, яна нагадвала клапатлівую, добрую матулю. “Цёця Уладзя славілася сваёй адкрытасцю, добразычлівасцю, гасціннасцю, — адзначыла Ваданосава.